Cristiano Ronaldo Rewards Greek Hotel Staff With Big Tip- Inext Live
By: Abhishek Tiwari | Publish Date: Mon, 23 Jul 2018 11:18:45 (IST)
कानपुर। दुनिया के सबसे चहेते फुटबॉलरों में शुमार क्रिस्टियानो रोनाल्डो ने अपने काम से लोगों का दिल जीत लिया। रोनाल्डो ने हाल ही में एक होटल स्टॉफ को लाखों रुपये की टिप देकर रातों-रात सुर्खियां बटोर लीं। दुनिया के रईस खिलाड़ियों में गिने जाने वाले रोनाल्डो अपने परिवार के साथ ग्रीस दौरा करके आए हैं। यहां वह जिस होटल में ठहरे थे उसकी सर्विस से इतना खुश हुए कि एक बड़ी रकम टिप में दे दी। द गार्जियन की रिपोर्ट के मुताबिक, 33 साल का यह फुटबॉलर ग्रीस के सबसे मंहगे नेवरीनो रिसॉर्ट में पिछले 10 दिनों से ठहरा था। दरअसल फीफा वर्ल्ड कप में अपनी टीम के बाहर हो जाने के बाद रोनाल्डो हार का गम भुलाने परिवार के साथ यहां आ गए थे।